**Doložka vybraných vplyvov**

|  |
| --- |
|  **1. Základné údaje** |
|  **Názov materiálu** |
| Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka v znení neskorších predpisov |
|  **Predkladateľ (a spolupredkladateľ)** |
| Ministerstvo pôdohospodárstva a rozvoja vidieka Slovenskej republiky |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy  |
|   Transpozícia práva EÚ  |
|  |
|  **Termín začiatku a ukončenia PPK** | Začiatok: 15. október 2019Ukončenie: 29. október 2019 |
|  **Predpokladaný termín predloženia na MPK\*** | november 2019 |
|  **Predpokladaný termín predloženia na Rokovanie vlády SR\*** | január 2020 |

|  |
| --- |
|  **2. Definícia problému** |
| Podľa § 16 ods. 4 písm. c) nariadenia vlády č. 75/2015 Z. z. je prílohou žiadosti o poskytnutie podpory na operáciu integrovaná produkcia v ovocinárstve podávanej Pôdohospodárskej platobnej agentúre aj výpis z registra ovocných sadov vydaný kontrolným ústavom o registrácii žiadateľa v registri ovocných sadov. Podľa § 36 ods. 2 písm. e) citovaného nariadenia vlády je prílohou k žiadosti o platbu na ekologické poľnohospodárstvo v ovocinárstve podávanej Pôdohospodárskej platobnej agentúre aj výpis z registra ovocných sadov vydaný kontrolným ústavom o registrácii žiadateľa v registri ovocných sadov. Nakoľko v súčasnosti kontrolný ústav poskytuje údaje z registra ovocných sadov na požiadanie priamo Pôdohospodárskej platobnej agentúre, nie je potrebné naďalej vyžadovať od žiadateľa o poskytnutie podpory na operáciu integrovaná produkcia v ovocinárstve alebo od žiadateľa o platbu na ekologické poľnohospodárstvo v ovocinárstve výpis z registra ovocných sadov. Súčasne sa navrhovaným vypustením povinnosti žiadateľa o poskytnutie podpory na dobré životné podmienky zvierat predkladať podľa § 40 ods. 2 písm. b) nariadenia vlády č. 75/2015 Z. z. k žiadosti aj výpis z centrálneho registra hospodárskych zvierat znižuje administratívna záťaž pre žiadateľov o poskytnutie podpory na dobré životné podmienky zvierat. V návrhu nariadenia vlády sa zároveň navrhujú úpravy formálneho charakteru z dôvodu spresnenia textu s ohľadom na jednoznačnosť jeho výkladu a aplikácie.  |
|  **3. Ciele a výsledný stav** |
| Prijatím navrhovaného nariadenia vlády sa zníži administratívna náročnosť pre žiadateľov pri podávaní žiadostí o poskytnutie podpory na operáciu integrovaná produkcia v ovocinárstve, pri podávaní žiadostí o platbu na ekologické poľnohospodárstvo v ovocinárstve a pri podávaní žiadostí o poskytnutie podpory na dobré životné podmienky zvierat.  |
|  **4. Dotknuté subjekty** |
| Žiadatelia o poskytnutie podpory na operáciu integrovaná produkcia v ovocinárstve, žiadatelia o platbu na ekologické poľnohospodárstvo v ovocinárstve a žiadatelia o poskytnutie podpory na dobré životné podmienky zvierat. |
|  **5. Alternatívne riešenia** |
| Alternatíva 0 (zachovanie súčasného stavu): výpis z registra ovocných stavov zostane povinnou prílohou žiadosti o poskytnutie podpory na operáciu integrovaná produkcia v ovocinárstve a žiadosti o platbu na ekologické poľnohospodárstvo a výpis z centrálneho registra hospodárskych zvierat zostane povinnou prílohou žiadosti o poskytnutie podpory na dobré životné podmienky zvierat.Alternatíva 1: zníženie administratívnej záťaže pri žiadostiach uvedených v alternatíve 0. |
|  **6. Vykonávacie predpisy** |
| Predpokladá sa prijatie/zmena vykonávacích predpisov?  Áno  Nie |
|  **7. Transpozícia práva EÚ**  |
| Nie. |
|  **8. Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
|  **9. Vplyvy navrhovaného materiálu** |
|  **Vplyvy na rozpočet verejnej správy** z toho rozpočtovo zabezpečené vplyvy |   Pozitívne |   Žiadne |   Negatívne |
|   Áno |   Nie |   Čiastočne |
|  **Vplyvy na podnikateľské prostredie** z toho vplyvy na MSP |   Pozitívne |   Žiadne |   Negatívne |
|   Pozitívne |   Žiadne |   Negatívne |
|  **Sociálne vplyvy** |   Pozitívne |   Žiadne |   Negatívne |
|  **Vplyvy na životné prostredie** |   Pozitívne |   Žiadne |   Negatívne |
|  **Vplyvy na informatizáciu** |   Pozitívne |   Žiadne |   Negatívne |
|  **Vplyvy na služby pre občana z toho** vplyvy služieb verejnej správy na občana vplyvy na procesy služieb vo verejnej správe |   Pozitívne |   Žiadne |   Negatívne |
|   Pozitívne |   Žiadne |   Negatívne |
|  **Vplyvy na manželstvo, rodičovstvo a rodinu** |   Pozitívne |   Žiadne |   Negatívne |

|  |
| --- |
|  **10. Poznámky** |
| 1. Prijatím navrhovaného nariadenia vlády nevznikne vplyv na rozpočet verejnej správy, nakoľko sumu 25 eur za vydanie výpisu z registra ovocných sadov pre žiadateľa účtoval kontrolný ústav za administratívne náklady súvisiace s vydaním výpisu z registra ovocných sadov. Po prijatí navrhovaného nariadenia vlády kontrolný ústav už nebude vydávať žiadateľovi o poskytnutie podpory výpis z registra ovocných sadov a nebudú mu vznikať administratívne náklady súvisiace s touto činnosťou.2. Navrhovaným vypustením povinnosti pre žiadateľa prikladať k žiadosti o poskytnutie podpory na dobré životné podmienky zvierat výpis z centrálneho registra hospodárskych zvierat nevznikne vplyv na rozpočet verejnej správy. Pôdohospodárska platobná agentúra má v súčasnosti priamy prístup do centrálneho registra hospodárskych zvierat. Navrhovaná zmena nebude mať vplyv na rozpočet verejnej správy, nakoľko štátny podnik Plemenárske služby Slovenskej republiky, ktorý vedie centrálny register hospodárskych zvierat, nebude za výpadok príjmov za doterajšie vydávanie výpisov z centrálneho registra hospodárskych zvierat na účely poskytovania podpory na dobré životné podmienky zvierat, požadovať kompenzáciu zo štátneho rozpočtu.  |
|  **11. Kontakt na spracovateľa** |
| Ing. Zuzana Gergeľová, Ing. Rudolf TrebatickýTel: 02/592 66 432, 02/592 66 434 |
|  **12. Zdroje** |
| Spolupráca s komoditnými radami MPRV SR. |
|  **13. Stanovisko Komisie pre posudzovanie vybraných vplyvov z PPK** |
|

|  |  |
| --- | --- |
|  |  Bratislava: 29.10.2019 Číslo: 229/2019 Vybavuje: Ing. Darmo, PhD. |

 STANOVISKO KOMISIE **(predbežné pripomienkové konanie)****k materiálu****Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka v znení neskorších predpisov****I. Úvod:** Ministerstvo pôdohospodárstva a rozvoja vidieka SR dňa 15. októbra 2019 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: *„Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka v znení neskorších predpisov“.* Materiál predpokladá pozitívne vplyvy na podnikateľské prostredie, vrátane malých a stredných podnikov **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:**K doložke vybraných vplyvov**V časti 9. Vplyvy navrhovaného materiálu doložky vybraných vplyvov predkladateľ vyznačil „žiadne“ vplyvy na rozpočet verejnej správy.Predkladateľ v doložke vybraných vplyvov, ako aj ostatných častiach materiálu uvádza, že cieľom návrhu nariadenia vlády SR je najmä zníženie administratívnej záťaže pre žiadateľov pri podávaní žiadostí o poskytnutie podpory na operáciu integrovaná produkcia v ovocinárstve a pri podávaní žiadostí o platbu na ekologické poľnohospodárstvo (žiadatelia k žiadosti už nebudú prikladať výpis z registra ovocných sadov vydávaný Ústredným kontrolným a skúšobným ústavom poľnohospodárskym v Bratislave o registrácii žiadateľa v registri ovocných sadov), ako aj pri podávaní žiadostí o poskytnutie podpory na dobré životné podmienky zvierat (žiadatelia k žiadosti už nebudú prikladať výpis z centrálneho registra hospodárskych zvierat). Podľa názoru Komisie takéto zníženie administratívnej záťaže pre žiadateľov o poskytnutie podpory bude viesť k úbytku príjmov Ústredného kontrolného a skúšobného ústavu poľnohospodárskeho v Bratislave (rozpočtovej organizácie MPRV SR) z vydávania výpisov z registra ovocných sadov, čo by zároveň znamenalo negatívny vplyv na rozpočet verejnej správy. V prípade výpisov z centrálneho registra hospodárskych zvierat, ktorý vedie podnik Plemenárske služby Slovenskej republiky, š. p., by zrejme tiež došlo k poklesu jeho príjmov.Ak navrhované zníženie administratívnej záťaže pre žiadateľov o poskytnutie podpory bude mať za následok úbytok príjmov rozpočtu verejnej správy, Komisia žiada prepracovať doložku vybraných vplyvov, kde v časti 9. je potrebné vyznačiť „negatívne“ vplyvy na rozpočet verejnej správy. V takom prípade Komisia žiada v súlade s § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a Jednotnou metodikou na posudzovanie vybraných vplyvov vypracovať analýzu vplyvov na rozpočet verejnej správy, ktorá bude obsahovať kvantifikáciu tohto úbytku príjmov v bežnom roku a v troch nasledujúcich rozpočtových rokoch, pričom žiadame zabezpečiť jeho rozpočtové krytie v rámci rozpočtu príslušného subjektu verejnej správy na daný rozpočtový rok.**K analýze vplyvov na podnikateľské prostredie**Komisia odporúča v časti 3.1. Analýzy na podnikateľské prostredie doplniť počet žiadateľov o poskytnutie podpory na operáciu integrovaná produkcia v ovocinárstve a žiadateľov o poskytnutie platby na ekologické poľnohospodárstvo a žiadateľov o poskytnutie podpory na dobré životné podmienky zvierat, odhad napr. na základe štatistík z predchádzajúcich rokov.Komisia odporúča v časti 3.3.3 Administratívne náklady vyčísliť úsporu administratívnych nákladov pri podávaní žiadostí s využitím kalkulačky nákladov zverejnenej na webovom sídle MH SR.**III. Záver:** Stála pracovná komisia na posudzovanie vybraných vplyvov vyjadruje **súhlasné stanovisko s návrhom na dopracovanie**s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.**IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.**Ing. Rastislav Chovanec, PhD.**predseda KomisieStanovisko predkladateľa: Predkladateľ pripomienky zapracoval. |